**Vilonya Község Polgármestere**



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **az átruházott gyermekvédelmi- és szociális jogkörök 2025 III. negyedévi gyakorlásáról** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | * a szociális és gyermekvédelmi feladatok ellátásokról szóló 4/2021.(V.28.) önkormányzati rendelet * a gyermekszületési támogatásról szóló 5/2021.(V.28.) önkormányzati rendelet | | |
| Fontosabb  jogszabályok: | * a gyermekek védelméről és a gyámügyi igazgatásról szóló 1997. évi XXXI. törvény * a gyermekvédelmi és a gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet * A szociális igazgatásról és a szociális ellátásokról szóló 1993. évi III. törvény | | |
| Előterjesztés  szövege: | Tisztelt Képviselő-testület!  A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) felhatalmazása alapján alkotott 331/2006. (XII. 23.) Korm. rendelet (a továbbiakban: rendelet)– a gyermekvédelmi és a gyámügyi feladat- és hatáskörök ellátásáról, valamint a gyámhatóság szervezetéről és illetékességéről – határozza meg a gyermekvédelmi feladat és hatásköröket.  A rendelet alapján a gyámhatóság feladat- és hatáskörét a települési önkormányzat jegyzője gyakorolja.  A Gyvt. 18. § (2) bekezdésében meghatározottak alapján a települési önkormányzat képviselő-testülete a szociális ellátások szabályozásáról szóló önkormányzati rendeletében megállapított módon és feltételek mellett a gyermek és fiatal felnőtt rászorultságára tekintettel pénzbeli támogatást (települési támogatás) állapíthat meg.  A szociális igazgatásról és a szociális ellátásokról szóló 1993. évi III. törvény (a továbbiakban: Sztv.) meghatározza az állam által biztosított egyes szociális ellátások formáit, szervezetét, a szociális ellátásokra való jogosultság feltételeit.  Az Sztv-ben meghatározott szociális feladat- és hatásköröket a törvény alapján Vilonya Község Önkormányzata Képviselő-testülete, illetve Berhida Város Jegyzője gyakorolja.  Vilonya Község Önkormányzata Képviselő-testületének a szociális és gyermekvédelmi feladatok ellátásokról szóló 4/2021.(V.28.) önkormányzati rendelete alapján a rendkívüli települési támogatás, a köztemetés, a lakhatási támogatás, a tüzelőanyag támogatása megállapításával kapcsolatos hatáskört a Polgármesterre ruházta át.  A Képviselő-testület a szociális ellátásokról szóló önkormányzati rendeletében elrendelte, hogy a szociális hatáskör gyakorlója a tárgynegyedévet követő első testületi ülésen köteles beszámolni arról, hogy ellátási formánként  a) hány rászorulót részesített ellátásban,  b) hány kérelmet utasított el,  c) összesen hány kérelmező részesül szociális ellátásban,  d) hány szociális ellátás szűnt meg,  e) mekkora összeg került a beszámolás időszakáig felhasználásra.  A helyi rendeletekben előírt tartalmú beszámolót a **mellékelt táblázat** a hatáskört gyakorlók szerinti bontásban, ellátási formánként csoportosítva tartalmazza.  Kérem a Tisztelt Képviselő-testületet, hogy a beszámolót megtárgyalni és elfogadni szíveskedjenek. | | |
| Mellékletek: | táblázat | | |
| Keltezés: | 2025. november 21. | | |
| Előterjesztő aláírása: | Fésüs Sándor  polgármester s.k. | | |

**Határozati javaslat:**

**…./2025. (XI.24.) Kt. határozat**

**az átruházott gyermekvédelmi- és szociális jogkörök 2025. III. negyedévi gyakorlásáról**

Vilonya Község Önkormányzata Képviselő-testülete megtárgyalta a „**az átruházott gyermekvédelmi- és szociális jogkörök 2025. III. negyedévi gyakorlásáról”** tárgyú előterjesztést az alábbi döntést hozta:

1. Az átruházott gyermekvédelmi- és szociális jogkörök 2025. III. negyedévi gyakorlásáról szóló beszámolót elfogadja, a jegyzői hatáskörökről szóló tájékoztatót tudomásul veszi.
2. A beszámolóból összességében megállapítható, hogy a szociális és gyermekvédelmi tevékenység a vonatkozó központi jogszabályok, valamint a helyi rendeletek figyelembe vételével történt.

**Határidő:** 2025.november 30.

**Felelős:** Fésüs Sándor polgármester

dr. Guti László jegyző

dr. Adamecz Krisztina aljegyző

Zakor Tünde pénzügyi irodavezető

Szalai Viktória pénzügyi ügyintéző

Csonka Ágnes igazgatási ügyintéző