**Berhida Város Önkormányzata Képviselő-testületének**

**.../.... (...) önkormányzati rendelete**

**a gyermekvédelmi ellátásokról szóló 16/2021.(V.28.) önkormányzati rendelet módosításáról**

[1] 1] Berhida Város Önkormányzat Képviselő-testülete a gyermekétkeztetés térítési díjának emelkedésére tekintettel az alábbi rendeletet alkotja.

[2] Berhida Város Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 18. § (1a) bekezdésében, a 29. § (1)-(3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §**

(1) A gyermekvédelmi ellátásokról szóló 16/2021. (V. 28.) önkormányzati rendelet 1. melléklete helyébe az 1. melléklet lép.

(2) A gyermekvédelmi ellátásokról szóló 16/2021. (V. 28.) önkormányzati rendelet 2. melléklete helyébe a 2. melléklet lép.

**2. §**

Ez a rendelet 2026. január 1-jén lép hatályba.

*1. melléklet az .../... . (... . ... .) önkormányzati rendelethez*

„*1. melléklet*

(A melléklet szövegét a(z) 1. melléklet.pdf elnevezésű fájl tartalmazza.)”

**A térítési díjakról**

A Berhida közigazgatási területén alkalmazandó intézményi térítési díjak az alábbiak:

**2026. évi nettó díj**

1. Napközi Otthonos Óvoda és Bölcsőde

1.1. reggeli, ebéd, uzsonna együtt: 790,- Ft

1.2. csak ebéd 470,- Ft

2. Általános Iskola

2.1. reggeli, ebéd, uzsonna együtt: 840,- Ft

2.2. menza (ebéd) 520,- Ft

3. Bölcsőde

3.1 reggeli, ebéd, uzsonna 790,- Ft

3.2 gondozási díj 0,- Ft

*2. melléklet az .../... . (... . ... .) önkormányzati rendelethez*

„*2. melléklet*

(A melléklet szövegét a(z) 2.melléklet.pdf elnevezésű fájl tartalmazza.)”

**A térítési díjakról**

A Vilonya közigazgatási területén alkalmazandó intézményi térítési díjak az alábbiak:

**2026. évi nettó díj**

1. Hétszínvirág Napközi-otthonos Óvoda és Bölcsőde

1.1. reggeli, ebéd, uzsonna együtt: 755,- Ft

Általános indokolás

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.)  147. §-ban kapott felhatalmazása alapján a fenntartó megállapítja a gyermekétkeztetés intézményi térítési díját. A Gyvt. 151. § (3) bekezdése alapján a gyermekétkeztetés intézményi térítési díjának alapja az élelmezés nyersanyag költségének egy ellátottra jutó napi összege.

A Gyvt. 29. § (2) bekezdés e) pontja alapján a fenntartó önkormányzat rendeletben szabályozza a fizetendő térítési díjak mértékét, csökkentésének és elengedésének eseteit, módjait. A hivatkozott szakasz (3) bekezdése alapján, ha önkormányzati társulás gyermekjóléti ellátást nyújt, akkor a társulási megállapodásban erre kijelölt települési önkormányzat a nyújtott ellátásokról, azok igénybevételéről és a fizetendő térítési díjakról rendeletet alkot.

Az előzőekben rögzítettek alapján a módosító rendelet-tervezet 1. és 2. számú melléklete tartalmazza  2026. január 1. napjától az egy ellátottra jutó napi intézményi térítési díjakat.

Részletes indokolás

**Az 1. §-hoz**

A gyermekvédelmi ellátásokról szóló 16/2021.(V.28.) önkormányzati rendelet (a továbbiakban R.) 1. melléklete tartalmazza a berhidai, 2. melléklete a vilonyai telephelyű intézmények térítési díjait.

A nyersanyag költségek minimális emelkedése tapasztalható. Ennek figyelembevételével kerültek kikalkulálásra a felhasználói csoportok szerinti nyersanyagnorma értékek. Vilonyán a gyermekétkeztetés tárgyában, vállalkozóval megkötött vásárolt élelmezés szolgáltatási szerződés alapján változik a térítési díjak mértéke.

**A 2. §-hoz**

A szakasz hatályba léptető rendelkezést tartalmaz.