Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Helyiségbérleti díjakról** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 97/2022. (XI.28.) Kt. határozat  106/2022. (XII.12.) Kt. határozat | | |
| Fontosabb  jogszabályok: | A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény A Polgári Törvénykönyvről szóló 2013. évi V. törvény Vilonya Község Önkormányzata Képviselő-testületének az önkormányzat vagyonáról, a vagyonnal való gazdálkodás egyes szabályairól szóló 10/2004.(IV.28.) önkormányzati rendelete | | |
| Előterjesztés  szövege: | A helyiségbérletre vonatkozó szabályokat a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (Lakás tv.)  tartalmazza, mely 36. § (2) bekezdés szerint az önkormányzat tulajdonában lévő helyiség (a továbbiakban: önkormányzati helyiség) bérbeadásának és a bérbeadó hozzájárulásának a feltételeit - az önkormányzati lakásokra vonatkozó szabályok megfelelő alkalmazásával - önkormányzati rendelet határozza meg; a helyiségbér mértékét az önkormányzati rendelet nem szabályozhatja.  A Lakás tv. 38. §(1)bekezdése szerint a felek a helyiségbér összegében szabadon állapodnak meg.  Az említett törvényi szabályozásnak megfelelően a helyiségbérlet szabályait Vilonya Község Önkormányzata Képviselő-testületének az önkormányzat vagyonáról, a vagyonnal való gazdálkodás egyes szabályairól szóló 10/2004.(IV.28.) önkormányzati rendelete állapítja meg. A helyiségbérleti díj a fentiekre tekintettel a Képviselő-testület egyedi döntése alapján került rögzítésre a helyiségbérleti szerződésben.A településen jelenleg 4 darab helyiségbérleti szerződés van hatályban, melyek az alábbiak:a Vilonya, Kossuth utca 19. szám alatti ingatlanra vonatkozóan, amely helyiség bérleti díja 19.000,-Ft/hó.Vilonya, Papkeszi utca 5/B. szám alatti (15/2 hrsz.) alatti iskola tornaterme melletti tanteremre vonatkozóan, amely helyiségbérleti díja bruttó 20.000,-Ft/hóVilonya, Kossuth utca 11. (330/1 hrsz.) posta helyiség, melynek bérleti díja nettó 5000,-Ft+ÁFA/hóVilonya 415/2 hrsz. alatti ravatalozó hűtőhelyiség, melynek helyiséghasználati díja nettó 1000,-Ft/hóA helyiségbérleti szerződések a bérleti díj emelés vonatkozásában következőket tartalmazzák:Kossuth utca 19. :„Bérbeadó az ingatlan bérleti díj változásáról és annak időpontjáról a Képviselő-testületi határozat meghozatalát követő 15 napon belül értesíti a bérlőt. A bérlőnek a bérleti szerződés 2.) pontjában megállapított bérleti díj helyett a megadott időponttól az értesítés szerinti bérleti díjat kell fizetnie, változatlan feltételek mellett.”Tanterem:„A bérleti díj évente minimum az infláció mértékével emelkedhet. Erről a képviselő testület határozhat minden év február végéig. Az ilyen jellegű bérletidíj emelést a Bérlő köteles elfogadni. „Posta:„A bérleti díj évente minimum az infláció mértékével emelkedhet. Erről a képviselő testület határozhat minden év február végéig. Az ilyen jellegű bérletidíj emelést a Bérlő köteles elfogadni. „Ravatalozó hűtő:„A díj évente az infláció mértékében emelkedik, ettől nagyobb mértékű emelés, csak közös megegyezéssel lehetséges.”A Kultúrház helyiségbérleti díjait a 97/2022. (XI.28.) Kt. határozat és a 106/2022. (XII.12.) szabályozza az alábbiak szerint:  |  |  | | --- | --- | | Kisterem rendezvényre: | 10.000,- Ft/alkalom | | Nagyterem rendezvényre: | 20.000,- Ft/alkalom | | Árusításra: | 4.500,- Ft/óra | | Nagyterem mozgáskultúra fejlesztését elősegítő zenés-, táncos- sport rendezvények : | 1.000,- Ft/alkalom | | Kisterem és nagyterem együtt: házassági évforduló, névadó, végső búcsú rendezvény, egyéb eseti családi összejövetel maximum 3 óra időtartamban: | 15.000,-Ft |   Alkalmi rendezvény szervezése esetén a bérlő 20.000,- Ft kauciót köteles fizetni. A kaució összegét a bérlő visszakapja, ha a rendezvény lebonyolítása során kár nem merül fel. Kérem a Tisztelt Képviselő-testületet, hogy az előterjesztést megtárgyalni a határozati javaslatot elfogadni szíveskedjenek. | | |
| Mellékletek: | - | | |
| Keltezés: | 2025. november 21. | | |
| Előterjesztő aláírása: | Fésüs Sándor sk.  polgármester | | |

**„A” Határozati javaslat:**

**…./2025. (XI.24.) Kt. határozat**

**Helyiségbérleti díjakról**

Vilonya Község Önkormányzat Képviselő-testülete 2025. november 24-i ülésén megtárgyalta „**Helyiségbérleti díjakról”** tárgyú előterjesztést és az alábbi határozatot hozta:

A helyiségbérleti díjra vonatkozó tájékoztatást elfogadja és megállapítja, hogy a helyiségbérleti díjak mértékén nem kíván változtatni, emelést nem kíván érvényesíteni.

Határidő: folyamatos

Felelős: Fésüs Sándor polgármester,

dr. Guti László jegyző

Bárdos-Szabó Nikolett hatósági irodavezető

Csonka Ágnes ügyintéző

**„B” Határozati javaslat:**

**…./2025. (XI.24.) Kt. határozat**

**Helyiségbérleti díjakról**

Vilonya Község Önkormányzat Képviselő-testülete 2025. november 24-i ülésén megtárgyalta „**Helyiségbérleti díjakról”** tárgyú előterjesztést és az alábbi határozatot hozta:

1. A 97/2022. (XI.28.) Kt. határozatot és a 106/2022. (XII.12.) Kt. határozatot hatályon kívül helyezi 2025. december 31. napjával.
2. A helyiségbérleti díjakat 2026. január 1-től a következők szerint állapítja meg:
   1. Vilonya, Kossuth utca 19. szám alatti ingatlanra vonatkozó helyiségbérleti díj …………...Ft/hó,
   2. Vilonya, Kossuth utca 11. szám alatti Művelődési Házra vonatkozó bérleti díjak:

2.2.1. Kisterem rendezvényre:  ………….,- Ft/alkalom

2.2.2. Nagyterem rendezvényre: …………..,- Ft/alkalom

2.2.3. Árusításra: ……………,- Ft/óra

2.2.4. Nagyterem mozgáskultúra fejlesztését elősegítő zenés-, táncos- sport rendezvények: ……………,- Ft/alkalom

2.2.5. Kisterem és nagyterem együtt: házassági évforduló, névadó, végső búcsú rendezvény, egyéb eseti családi összejövetel maximum 3 óra időtartamban: …………….,-Ft

2.2.6. Alkalmi rendezvény szervezése esetén a bérlő ……………..,- Ft kauciót köteles fizetni. A kaució összegét a bérlő visszakapja, ha a rendezvény lebonyolítása során kár nem merül fel.

1. Felkéri a polgármestert, hogy az emelésről a bérlőket tájékoztassa.
2. Felhatalmazza a polgármestert a bérleti szerződés-módosítás aláírására és a szükséges intézkedések megtételére.

Határidő: folyamatos

Felelős: Fésüs Sándor polgármester,

dr. Guti László jegyző

Bárdos-Szabó Nikolett hatósági irodavezető

Csonka Ágnes ügyintéző